Konuro de Deville

Konuro de Deville (Pyrrhura devillei) estas specio de malgrandaj papagoj el genro Pyrrhura, konata ankaŭ kiel Flamflugila konuro. Ĝi troviĝas en Brazilo, Bolivio, Paragvajo, kaj eble Argentino.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. 30 January 2023. Species Lists of Birds for South American Countries and Territories.  Alirita la 30an de Januaro, 2023

Taksonomio kaj sistematiko
La Konuro de Deville estas tre proksime rilata al la maronventra konuro (P. frontalis) kaj ili eble estas samspeciaj. La Konuro de Deville hibridiĝas kun P. f. chiripepe kie iliaj teritorioj koincidas en Paragvajo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio 30a de Januaro 2023. A classification of the bird species of South America. American Ornithological Society.  Alirita la 3an de Januaro, 2023Collar, N. kaj P. F. D. Boesman (2020). Blaze-winged Parakeet (Pyrrhura devillei), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 5an de Marto, 2023 La Konuro de Deville estas monotipa.

La specia epiteto honoras la naturscienciston Émile Deville (1824-1853).

Aspekto
La Konuro de Deville estas 25 ĝis 26 cm longa. Ambaŭ seksoj estas similaj. Plenkreskuloj havas brunecan kronon kaj ruĝecbrunajn orelkovrilojn; la cetero de ilia vizaĝo estas flavecverda. Iliaj supraj partoj estas verdaj. Ilia mentono, la flankoj de ilia kolo kaj ilia brusto estas flavecverdaj; brunaj plumrandoj donas skvamecan aspekton. La centro de ilia ventro estas kaŝtanbruna kaj la cetero de iliaj malsupraj partoj estas same verdaj kiel iliaj supra partoj. Iliaj flugiloj estas plejparte verdaj, kun bluaj unuarangaj, ruĝa karpala areo kaj ruĝaj-flavaj subflugilaj kovriloj. La supra surfaco de ilia vosto estas olivecverda kun kaŝtanbruna sur la ekstera triono, kaj la malsupra surfaco estas senbrile ruĝecbruna.

Distribuado kaj habitato
La Konuro de Deville troviĝas en la brazila ŝtato Mato Grosso do Sul kaj en la departementoj Alto Paraguay kaj Concepción de nordorienta Paragvajo. Kvankam la tipa specimeno estas notita kiel kolektita en Bolivio, la areo nun supozeble estas parto de Paragvajo. Nedokumentitaj vidaj registroj en Argentino igas la Sudamerikan Klasifikadan Komitaton de la Usona Ornitologia Societo listigi ĝin kiel hipotezan en tiu lando.

La Konuro de Deville loĝas en partoj de Pantanalo kaj Ĉako, kie ĝi troviĝas plejparte en deciduaj kaj galeriaj arbaroj. Ĝi ankaŭ troviĝas en la ekotonoj inter tiuj vivejoj kaj apudaj veprejoj kaj savanoj.

Kutimaro
Movoj
La movoj de la Konuro de Deville, se ekzistas, ne estas determinitaj.

Manĝado
La Konuro de Deville manĝas fruktojn, semojn kaj nuksojn.

Reproduktado
Nenion oni konas pri la reprodukta biologio de la Konuro de Deville en naturo. En kaptiteco ĝi demetas kvar ĝis ses ovojn, la kovado estas de 22 tagoj kaj la idoj elnestiĝas sep ĝis ok semajnojn post eloviĝo.

Referencoj

Eksteraj ligiloj

Kategorio:Papagedoj
Kategorio:Birdoj de Brazilo
Kategorio:Birdoj de Sudameriko